Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2013/006 PL/Fiat Auto Poland S.A., ktorú predložilo Poľsko) /* COM/2014/0699 final */





DÔVODOVÁ SPRÁVA Článok 12 nariadenia Rady (EÚ, Euratom) č. 1311/2013, ktorým sa stanovuje viacročný finančný rámec na roky 2014 – 2020[1], umožňuje mobilizáciu prostriedkov Európskeho fondu na prispôsobenie sa globalizácii (EGF) s ročným stropom 150 miliónov EUR (v cenách z roku 2011) nad rámec príslušných okruhov finančného rámca. Pravidlá, ktoré sa uplatňujú na finančné príspevky z fondu EGF v prípade žiadostí podaných do 31. decembra 2013, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2]. Poľsko predložilo 29. júla 2013 žiadosť EGF/2013/006 PL/FIAT Auto Poľsko o finančný príspevok z fondu EGF v dôsledku prepúšťania pracovníkov v spoločnosti Fiat Auto Poľsko a u 21 jeho dodávateľov v Poľsku. Po dôkladnom preskúmaní tejto žiadosti Komisia v súlade s článkom 10 nariadenia (ES) č. 1927/2006 dospela k záveru, že podmienky na poskytnutie finančného príspevku podľa tohto nariadenia sú splnené. ZHRNUTIE ŽIADOSTI A ANALÝZA Základné údaje: || Referenčné č. EGF || EGF/2013/006 Členský štát || Poľsko Článok 2 || písm. a) Hlavný podnik || Fiat Auto Poland S.A. Dodávatelia a nadväzujúci výrobcovia || 21 Referenčné obdobie || 21. 1. 2013 – 21. 5. 2013 Začiatok poskytovania personalizovaných služieb || 21. 1. 2013 Dátum podania žiadosti || 29. 7. 2013 Počet pracovníkov prepustených pred referenčným obdobím a po ňom || 0 Počet pracovníkov prepustených počas referenčného obdobia || 1 079[3] Celkový počet oprávnených prepustených pracovníkov || 1 079 Počet prepustených pracovníkov, ktorí majú byť súčasťou opatrení || 777 Výdavky na personalizované služby (v EUR) || 2 506 220 Výdavky na implementáciu EGF[4] (v EUR) || 13 000 Výdavky na implementáciu EGF (v %) || 0,52 Celkový rozpočet (v EUR) || 2 519 220 Príspevok z fondu EGF (50 %) (v EUR) || 1 259 610 1. Žiadosť bola Komisii predložená 29. júla 2013 a do 16. júna 2014 bola doplnená o dodatočné informácie. 2. Žiadosť spĺňa podmienky na poskytnutie prostriedkov z fondu EGF uvedené v článku 2 písm. a) nariadenia (ES) č. 1927/2006 a bola predložená v lehote 10 týždňov uvedenej v článku 5 daného nariadenia. Súvislosť medzi prepúšťaním a veľkými štrukturálnymi zmenami v usporiadaní svetového obchodu v dôsledku globalizácie 3. V snahe stanoviť súvislosť medzi prepúšťaním a veľkými štrukturálnymi zmenami v usporiadaní svetového obchodu v dôsledku globalizácie Poľsko argumentuje, že európsky automobilový priemysel stráca podiel na trhu od roku 2007[5]. V danom roku dosahoval podiel európskej produkcie osobných automobilov 32,2 % svetovej produkcie, pričom v roku 2012 to bolo 23,2 %[6]. Žiadateľ dodáva, že zatiaľ čo svetová produkcia vzrástla medzi rokmi 2011 a 2012 o 5,3 %, výroba v krajinách EÚ-27 klesla v rovnakom čase o 7 %[7]. Podľa poľských orgánov bola situácia ešte horšia na vnútroštátnej úrovni, kde objem výroby klesol v roku 2012 v porovnaní s rokom 2011 takmer o tretinu[8]. Vývoj výroby osobných automobilov Zdroj: OICA 4. Vplyv globalizácie ešte zhoršila finančná kríza, ktorá prispela k poklesu predaja nových osobných automobilov v EÚ na najnižšiu úroveň od jeho zaznamenávania. Zatiaľ čo sa v krajinách EÚ-27 dopyt po nových vozidlách prepadol o 8,7 %, záznamy z celosvetového predaja automobilov z roku 2012 dokazujú nárast o 5,1 %. 5. Žiadateľ poukazuje na súvislosť medzi poklesom výroby automobilov a mierou zamestnanosti v spoločnosti Fiat Auto Poľsko. V roku 2009 zamestnával výrobný závod v Tychy 6 422 pracovníkov, aby mohol vyrobiť 606 000 automobilov[9], kým v roku 2012 bolo vyrobených 361 000 kusov s počtom pracovníkov 4 882. Kým výroba sa v rokoch 2009 – 2013 znížila o 56 %, zamestnanosť klesla len o 46 %. Pre spoločnosť Fiat Auto Poľsko je teda pokles zamestnanosti menej závažný ako pokles výroby. Spôsobilo to zníženie používanej trojzmennej prevádzky v závode na dvojzmennú. Poľské orgány takisto poskytli údaje z Eurostatu o stave zamestnanosti v automobilovom priemysle, ktoré dokazujú jej sústavný pokles. Zamestnanosť v automobilovom priemysle v krajinách EÚ- 27 bola na konci roka 2009 o 12 % nižšia než na začiatku roka 2008. 6. Trend klesajúceho podielu EÚ na trhu s osobnými automobilmi, ako aj ich predaja potvrdila aj záverečná správa Cars 21[10] uverejnená 6. júna 2012. Tento trend by mal pokračovať, pričom v celosvetovom predaji sa v porovnaní s rokom 2008 očakáva v roku 2020 nárast o viac ako 10 % spôsobený „motorizáciou“ rozvíjajúcich sa trhov. 7. Za odvetvie automobilového priemyslu bolo doteraz podaných 21 žiadostí o finančný príspevok z EGF, z ktorých 12 súviselo s globalizáciou obchodu a zvyšných 9 s hospodárskou krízou. Preukázanie počtu prepustených pracovníkov a splnenie kritérií článku 2 písm. a) 8. Poľsko predložilo svoju žiadosť v zmysle intervenčných kritérií článku 2 písm. a) nariadenia (ES) č. 1927/2006, v ktorom sa vyžaduje prepustenie najmenej 500 pracovníkov v období štyroch mesiacov v jednom podniku v členskom štáte vrátane pracovníkov prepustených jeho dodávateľmi a nadväzujúcimi výrobcami. 9. Žiadateľ uviedol, že spoločnosť Fiat Auto Poľsko začala vo výrobnom závode v Tychy s prepúšťaním pracovníkov v júni 2012. Keďže tieto prepúšťania neboli považované za kolektívne prepúšťanie, závod nemal povinnosť oznámiť ich na úrad práce, a preto nie sú ani predmetom žiadosti o podporu z EGF. Spoločnosť Fiat Auto Poľsko informovala poľské orgány, že v prvom štvrťroku 2013 plánuje prepustiť 1 450 pracovníkov. Táto skutočnosť vážnym spôsobom ovplyvnila regionálny trh práce a zvlášť zamestnanosť u 77 dodávateľov spoločnosti Fiat Auto Poľsko, ktorí boli požiadaní, aby odhadli následky jej dopadu na ich činnosti a prípadné následky znižovania. V žiadosti sa uvádza konečný počet 829 prepustených pracovníkov v spoločnosti Fiat Auto Poľsko a 250 zamestnancov u 21 dodávateľov a nadväzujúcich výrobcov. K prepúšťaniu došlo počas štvormesačného referenčného obdobia od 21. januára 2013 do 21. mája 2013. Poľské orgány upozornili na to, že informácie v žiadosti o podporu z EGF vychádzajú z počtu nezamestnaných prihlásených na úrade práce, a že na základe týchto údajov považujú 829 prepustených v spoločnosti Fiat Auto Poľsko a 250 v jej dodávateľských firmách za dostatočný počet na to, aby mohli požiadať o podporu z EGF. Ich zámerom bolo zahrnúť do žiadosti o podporu z EGF prepustených pracovníkov prihlásených na úrade práce, preto je počet osôb zahrnutých v žiadosti nižší ako skutočný počet prepustených, ktorý pôvodne uviedla spoločnosť Fiat Auto Poľsko a jej dodávatelia. 10. Počet prepustených sa počítal od dátumu skutočného ukončenia pracovnej zmluvy pred uplynutím jej platnosti v súlade s druhou zarážkou druhého odseku článku 2 nariadenia (ES) č. 1927/2006. Vysvetlenie nepredvídateľnosti prepúšťania 11. Poľské orgány tvrdia, že rozhodnutie ukončiť výrobu automobilu Fiat Panda Classic vo výrobnom závode v Tychy bolo neočakávané napriek tomu, že výroba osobných automobilov v tomto závode prežívala útlm od roku 2009, keď bolo v závode vyrobených 606 000 vozidiel, pričom v roku 2012 ich počet klesol na 300 000 a v roku 2013 pod 250 000[11]. Spoločnosť Fiat Auto Poľsko utrpela následkom poklesu trhového podielu automobilového priemyslu EÚ a rastúcej popularity áut z Ázie. Klesajúca úroveň výroby, ako aj automobilová kríza v EÚ mali negatívny dosah na zamestnanosť v závode v Tychy, v ktorom sa pravidelne prepúšťalo od roku 2009. 12. Spoločnosť sa pokúšala prispôsobiť výrobu dopytu na trhu a optimalizovať počet zamestnancov, aby zostala konkurencieschopná a zvýšila svoje šance stať sa výrobcom nových modelov áut. Preto oznámenie, že prepustí 1 450 pracovníkov bolo pre tých, ktorých sa týkalo, veľkým prekvapením. Skupina sa rozhodla presunúť od januára 2013 výrobu Fiatu Panda Classic do talianskej Kampánie[12]. Toto rozhodnutie nasledovalo po predchádzajúcom rozhodnutí skupiny vyrábať novú generáciu modelu Fiat Panda v tomto talianskom závode a zvýšiť tak zamestnanosť v domovskej krajine. To viedlo k zníženiu pracovných zmien v závode v Tychy a k rozhodnutiu prepustiť veľkú časť zamestnancov. O tendenciách niektorých firiem presúvať pracovné miesta späť do domovských krajinách informoval aj Eurofound[13]. 13. Spoločnosť Fiat Auto Poľsko dosiahla 20. decembra 2012 dohodu s odborovými zväzmi, na základe ktorej boli stanovené kritériá výberu pracovníkov, ktorí budú prepustení, a dohodnuté stimuly pre pracovníkov, ktorí súhlasili, že závod opustia dobrovoľne. 14. Situácia v spoločnosti Fiat Auto Poľsko zaskočila aj jej dodávateľov, ktorí sa nestihli pripraviť na takéto obmedzenia ich činnosti. K prepúšťaniu preto nevyhnutne došlo aj u nich. 15. Z 1 450 zamestnancov spoločnosti Fiat Auto Poľsko prepustených v referenčnom období sa 829 prihlásilo na úrad práce, a preto sú zahrnutí v žiadosti o podporu z EGF. Identifikácia prepúšťajúcich podnikov a pracovníkov, ktorým je pomoc určená 16. Žiadosť sa týka 1 079 prepustených pracovníkov, t. j. 829 bývalých zamestnancov spoločnosti Fiat Auto Poľsko a 250 bývalých zamestnancov jej dodávateľských firiem (pozri tabuľku). Dodávatelia Fiat Auto Poľsko a počet prepustených pracovníkov Elektropoli Galwanotechnika || 2 || Plastic Components and Modules Poland || 9 Delfo Polska S.A. || 89 || AURES Sp. z o.o. || 12 Fiat Powertrain Technologies Poland || 1 || Firma „OK“ Maciej Bilnik || 2 Polmotors Sp. z o.o. || 1 || Sistema Poland Sp. z o.o. || 21 Ti Poland Sp. z o.o. || 1 || Ceva Logistics Poland Sp. z o.o. || 4 Cornaglia Poland Sp. z o.o. || 1 || DP Metal Processing Sp. z o.o. || 1 Fastek Filing Polska Sp. z o.o || 2 || Nexteer Automotive Poland Sp. z o.o. || 2 DELPHI Poland S.A. || 1 || Proma Poland Sp. z o.o. || 3 Johnson Controls Intl. || 23 || TRW Braking Systems Polska Sp. z o.o. || 69 Adler Polska Sp. z o.o. Bielsko Biała || 1 || Valeo Autosystem Sp. z o.o. || 4 Boryszew S.A. Oddział Maflow w Tychach || 1 || || Dodávatelia spolu: 21 || Celkový počet prepustených pracovníkov: 250 || 17. Rozdelenie pracovníkov, ktorým je pomoc určená: Kategória || Počet || Podiel v percentách muži || 602 || 77,5 ženy || 175 || 22,5 občania EÚ || 777 || 100 občania krajín mimo EÚ || 0 || 0 vo veku od 15 do 24 rokov || 19 || 2,4 vo veku od 25 do 54 rokov || 613 || 78,9 vo veku od 55 do 64 rokov || 145 || 18,7 nad 64 rokov || 0 || 0 18. Šesť pracovníkov, ktorí budú súčasťou opatrení, má dlhodobé zdravotné problémy alebo zdravotné postihnutie. 19. Členenie podľa profesií: Kategória || Počet || Podiel v percentách Špecialisti || 4 || 0,5 Technici a pomocní odborníci pracovníci || 64 || 8,2 Administratívni pracovníci || 10 || 1,3 Remeselníci a robotníci s príbuznou kvalifikáciou || 213 || 27,4 Obsluha strojov a zariadení a montážni pracovníci || 477 || 61,4 Nekvalifikovaní pracovníci || 9 || 1,2 20. V súlade s článkom 7 nariadenia (ES) č. 1927/2006 Poľsko potvrdilo, že bola uplatnená politika rovnosti mužov a žien, ako aj nediskriminácie, a že bude naďalej uplatňovaná počas rôznych stupňov implementácie EGF, a najmä v rámci prístupu k nim. Opis príslušného územia a jeho orgánov a zainteresovaných strán 21. Príslušné územie zahŕňa Sliezske vojvodstvo, ktorého hlavným mestom sú Katovice. Na severe hraničí s Lodžským veľkovojvodstvom, na severovýchode so Svätokrížskym, na východe s Malopoľským, na západe s Opolským veľkovojvodstvom a na juhu so Slovenskou a Českou republikou. Sliezske veľkovojvodstvo má spolu takmer 5 miliónov obyvateľov sústredených v okolí miest Katovice, Čenstochová, Sosnovec, Glivice, Bytom, Zabrze a Bielsko-Biala. 22. Sliezske veľkovojvodstvo má dlhú a bohatú priemyselnú tradíciu vrátane odvetví, ako je výroba energie alebo výroba automobilov, a zároveň je bohaté na minerály. 23. Najväčší počet prepustených pochádza z okresov bieruńsko-lędzińského vrátane mesta Tychy, bielskeho, pszczyńského, čenstochovského, mikołówského a najmä z miest Jaworzno, Sosnovec a Myslovice. 24. Do poskytovania podpory prepusteným pracovníkom bude zapojený mestský úrad v Tychy spolu s úradmi práce v mestách Tychy, Mikołów, Čenstochová, Sosnovec, Jaworzno, Myslovice, Pszczyna, Bielsko Biala a Katovice. 25. Pokiaľ ide o ostatné zainteresované strany – združenia zamestnávateľov, akademickú obec, odbory a mimovládne organizácie, tie sú zastúpené v regionálnom výbore pre zamestnanosť, ktorý je poradným orgánom maršálka veľkovojvodstva pre zamestnanosť. Očakávané účinky prepúšťania na miestnu, regionálnu alebo celoštátnu zamestnanosť 26. Od roku 2011 miera nezamestnanosti v Sliezskom veľkovojvodstve narastá[14]. Navyše vzrástol aj počet pracovníkov, ktorých postihlo kolektívne prepúšťanie: v roku 2011 ich bolo 4 895 a v roku 2012 už 8 335. 27. V januári 2013 boli pracovné úrady informované o tom, že dôjde k prepusteniu 3 805 pracovníkov – 3 309 zo súkromného a 496 z verejného sektora. Údaj zo súkromného sektora obsahuje aj pracovníkov prepustených zo spoločnosti Fiat Auto Poľsko. 28. Poľské orgány upozorňujú na negatívny dosah prepúšťania v spoločnosti Fiat Auto Poľsko na okolie mesta Tychy, kde bývalí zamestnanci spoločnosti Fiat Auto Poľsko a jej dodávateľov tvoria 1/10 všetkých nezamestnaných žijúcich v tejto oblasti. Koordinovaný balík personalizovaných služieb, ktoré sa majú financovať, a členenie predpokladaných nákladov naň vrátane jeho komplementárnosti voči opatreniam financovaným zo štrukturálnych fondov 29. Všetky ďalej uvedené opatrenia spolu vytvárajú koordinovaný balík personalizovaných služieb zameraných na opätovné začlenenie pracovníkov na trh práce: – Odborná príprava a súvisiace náklady: patria sem náklady na školenia a iné výdavky, ktoré môžu vzniknúť pred alebo po absolvovaní školenia, ako napr. na zdravotné prehliadky a psychologické testy, registračné poplatky za skúšky na získanie osvedčenia, diplomu alebo odbornej kvalifikácie a licencií, ktoré sú nevyhnutné na výkon určitých povolaní. – Podnikateľské školenia: v rámci tejto činnosti získajú účastníci zručnosti potrebné na rozbehnutie vlastnej firmy. Kurzy odbornej prípravy budú zahŕňať témy týkajúce sa voľného trhu, administratívnych postupov a požiadaviek na začatie podnikania, prípravy podnikateľských plánov a účtovníctva. – Štipendiá určené na odbornú prípravu: v rámci tohto opatrenia budú udeľované finančné výhody súvisiace s účasťou nezamestnanej osoby na školení. – Štipendiá určené na stáže: v rámci tohto opatrenia budú udeľované finančné výhody súvisiace s účasťou nezamestnanej osoby na pracovnej stáži. Počas tohto obdobia dostanú účastníci príspevok vo výške 120 % dávky v nezamestnanosti. – Náklady na stáže: v rámci tohto opatrenia budú hradené zdravotné prehliadky, ktoré absolvujú pracovníci pred stážou. – Intervenčná pomoc: zamestnávatelia dostanú možnosť zamestnať osoby, ktoré im vyberú miestne úrady práce. Podniku sa uhradia niektoré náklady, ktoré súvisia so mzdou pracovníka, ako napr. sociálne odvody. Potenciálny zamestnávateľ uzatvorí dohodu s úradom práce. Toto opatrenie je bežne zamerané na pomoc dlhodobo nezamestnaným, nezamestnaným vo veku 50 rokov a viac, nezamestnaným s nízkou úrovňou kvalifikácie, nezamestnaným bez pracovných skúseností, mladým ľuďom vo veku do 25 rokov, slobodným matkám, ľuďom so zdravotným postihnutím, sociálnym prípadom a bývalým väzňom. V rámci žiadosti chce Poľsko využiť toto opatrenie najmä v prospech prepustených pracovníkov vo veku nad 50 rokov. – Granty na samostatnú zárobkovú činnosť: nezamestnaní bývalí zamestnanci spoločnosti Fiat Auto Poľsko, ktorí si založia vlastnú firmu, dostanú na tento účel finančnú podporu do výšky 4 995 EUR. Jej účelom je pokryť náklady na jej rozbeh, ako sú náklady na právnu pomoc, konzultácie a poradenstvo pri začatí podnikania. Účastníci v rámci tohto opatrenia predložia žiadosť o grant a po jej schválení a poskytnutí grantu môžu začať s vlastnou podnikateľskou činnosťou. Účastníci si budú zaznamenávať vzniknuté výdavky v priebehu dvoch mesiacov od udelenia grantu. Ak účastník neplní ustanovenia zmluvy alebo ak samostatná zárobková činnosť netrvá dlhšie ako 12 mesiacov, finančné prostriedky sa musia vrátiť úradu práce. Takto vrátené finančné prostriedky nebudú oprávnenými výdavkami v rámci EGF a budú vrátené Európskej komisii. – Podpora zamestnávania: ide o podporu určenú novým zamestnávateľom, ktorí zamestnajú bývalých pracovníkov spoločnosti Fiat Auto Poľsko. Zamestnávateľom, ktorí takéhoto pracovníka zamestnajú na 24 mesiacov, bude vyplatený príspevok vo výške max. 4 845 EUR. Táto možnosť je určená zamestnávateľom, ktorí nemajú finančné ťažkosti a uhrádzajú svoje príspevky do sociálnej poisťovne. Úrad práce tu vystupuje ako sprostredkovateľ, pretože vyberie takých bývalých zamestnancov spoločnosti Fiat Auto Poľsko, ktorí najlepšie spĺňajú potreby nového zamestnávateľa. V prípade, že zamestnanec v priebehu prvých 12 mesiacov odíde na lepšie pracovné miesto, bude nahradený iným bývalým zamestnancom spoločnosti Fiat Auto Poľsko. Ak takýto pracovník nebude nahradený a ani úradu práce sa v tejto skupine nepodarí nájsť iného vhodného kandidáta, bude z EGF pokrytá len časť nákladov. 30. Výdavky na poskytovanie podpory z EGF, ktoré sú uvedené v žiadosti v súlade s článkom 3 nariadenia (ES) č. 1927/2006, sa vzťahujú na prípravné, riadiace a kontrolné činnosti, ako aj na informácie a propagáciu. 31. Personalizované služby, ktoré uvádzajú poľské orgány, predstavujú aktívne opatrenia trhu práce v rámci oprávnených činností vymedzených v článku 3 nariadenia (ES) č. 1927/2006. Poľské orgány odhadujú celkové náklady na 2 519 220 EUR, pričom výdavky na personalizované služby predstavujú 2 506 220 EUR a výdavky na implementáciu EGF 13 000 EUR (0,52 % z celkovej sumy). Celkový príspevok požadovaný z fondu EGF je 1 259 610 EUR (50 % celkových nákladov). Opatrenia || Odhadovaný počet pracovníkov, ktorým je pomoc určená || Odhadované náklady na pracovníka, ktorému je pomoc určená (v EUR) || Celkové náklady (EGF a spolufinancovanie zo strany členského štátu) (v EUR) Personalizované služby (článok 3 ods. 1 nariadenia (ES) č. 1927/2006) Odborná príprava a súvisiace náklady (koszty szkoleń zawodowych) || 389 || 453 || 176 217 Podnikateľské školenia (szkolenia z zakresu przedsiębiorczości) || 110 || 217 || 23 870 Štipendiá určené na odbornú prípravu (stypendia szkoleniowe) || 389 || 261 || 101 529 Štipendiá určené na stáže (stypendia stażowe) || 48 || 1 910 || 91 680 Náklady na stáže (koszty stażowe − koszty badań lekarskich −) || 18 || 13 || 234 Intervenčná pomoc (prace interwencyjne) || 120 || 1 381 || 165 720 Granty na samostatnú zárobkovú činnosť (środki na podjęcie działalności gospodarczej) || 189 || 4 995 || 944 055 Podpora zamestnávania (dopłaty do zatrudnienia) || 207 || 4 845 || 1 002 915 Medzisúčet – personalizované služby || || 2 506 220 Výdavky na implementáciu EGF (článok 3 ods. 3 nariadenia (ES) č. 1927/2006) Prípravné činnosti || || 2 000 Riadenie || || 3 000 Informácie a propagácia || || 5 000 Kontrolné činnosti || || 3 000 Medzisúčet – výdavky na implementáciu EGF || || 13 000 Odhadované náklady spolu || || 2 519 220 Príspevok z EGF (50 % celkových nákladov) || || 1 259 610 32. Poľsko potvrdzuje, že opísané opatrenia dopĺňajú činnosti financované zo štrukturálnych fondov. Poľské orgány príjmu opatrenia na zabránenie dvojitého financovania. Tak ESF, ako aj EGF implementujú okresné úrady práce, a tieto subjekty sa budú usilovať o oddelené financovanie jednotlivých opatrení. Na tento účel sa úrady práce spoliehajú na systém monitorovania, ktorým sa má zabezpečiť transparentnosť peňažných tokov. Tento systém dokáže oddeliť vzniknuté výdavky, ktoré budú potom uhrádzané z účtov EGF. Dátum(-y), odkedy sa začali alebo sa plánujú začať poskytovať personalizované služby pre príslušných pracovníkov 33. Poľsko začalo dotknutým pracovníkom poskytovať personalizované služby zahrnuté do koordinovaného balíka navrhnutého na spolufinancovanie z EFG 21. januára 2013. Tento dátum preto predstavuje začiatok obdobia oprávnenosti na akúkoľvek pomoc z EGF. Postupy konzultácií so sociálnymi partnermi 34. Regionálny výbor pre zamestnanosť sa stretol so zástupcami spoločnosti Fiat Auto Poľsko. Na stretnutí bola navrhnutá možnosť požiadať o financovanie z EGF. Regionálny výbor pre zamestnanosť poskytuje poradenstvo v oblasti riadenia a implementácie fondu práce, z ktorého budú plynúť prostriedky na vnútroštátne spolufinancovanie. Z tohto dôvodu bol regionálny výbor pre zamestnanosť zapojený do prípravy žiadosti o podporu z EGF a zohral kľúčovú úlohu pri rozhodovaní o balíku opatrení v rámci tohto projektu. 35. Regionálny výbor pre zamestnanosť nezasahuje do opatrení v čase ich realizácie, ale môže formulovať návrhy na rozdelenie prostriedkov z fondu práce v rámci regiónu. 36. Poľské orgány potvrdili, že boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania. Informácie o opatreniach, ktoré sú povinné podľa vnútroštátnych právnych predpisov alebo kolektívnych zmlúv 37. Pokiaľ ide o kritériá uvedené v článku 6 nariadenia (ES) č. 1927/2006, poľské orgány vo svojej žiadosti: · potvrdili, že finančným príspevkom z fondu EGF sa nenahrádzajú opatrenia, za ktoré sú zodpovedné podniky podľa vnútroštátnych právnych predpisov alebo kolektívnych zmlúv; · preukázali, že týmito opatreniami sa poskytuje podpora individuálnym pracovníkom a nemajú sa použiť na reštrukturalizáciu podnikov alebo sektorov; · potvrdili, že na uvedené oprávnené činnosti sa neprijíma pomoc z iných finančných nástrojov EÚ. Systémy riadenia a kontroly 38. Poľsko oznámilo Komisii, že s finančným príspevkom budú hospodáriť a budú ho kontrolovať tie isté orgány ako v prípade Európskeho sociálneho fondu. Riadiacim orgánom zodpovedným za implementáciu EGF bude Ministerstvo infraštruktúry a rozvoja a osobitne odbor pre Európsky sociálny fond. Riadiaci orgán poverí niektorými úlohami sprostredkovateľský orgán, ktorým je úrad práce Sliezskeho vojvodstva v meste Katovice. 39. Platobným orgánom bude oddelenie platobného orgánu ministerstva financií. 40. Na odbore certifikácie a identifikácie ministerstva infraštruktúry a rozvoja, t. j. na inom odbore, ako je odbor vystupujúci ako riadiaci orgán, vznikne certifikačný orgán. 41. Na odbor pre ESF a odbor certifikácie a identifikácie budú dohliadať dvaja nezávislí zástupcovia ministerstva hospodárstva. Príspevok z EGF bude zaslaný na osobitný účet Ministerstva financií, ktoré tieto finančné prostriedky prevedie na účet štátnej pokladnice. Spolufinancovanie na realizáciu činností bude zabezpečované z vnútroštátnych zdrojov vrátane fondu práce. 42. Okresné úrady práce si budú viesť samostatné zápisy o výdavkoch. Po skončení realizácie opatrení predložia okresné úrady práce žiadosť o platbu provinčnému úradu práce, ktorý ju schváli a predloží riadiacemu orgánu. Riadiaci orgán predloží potvrdenie a vyhlásenie o odôvodnení výdavkov Európskej komisii. Riadiaci orgán bude vykonávať inšpekcie, aby skontroloval správnu realizáciu postupov sprostredkovateľským orgánom. Na druhej strane sprostredkovateľský orgán overí spôsob poskytovania pomoci okresnými úradmi práce. V zmysle systémov kontroly sa po prijatí rozhodnutia o úhrade v rámci EGF dohodne harmonogram takýchto inšpekcií. V prípade, že došlo pri realizácii opatrení k nezrovnalostiam, môže niektorý z orgánov rozhodnúť o začatí dodatočných overovacích činností. Financovanie 43. Na základe žiadosti Poľska je navrhnutý príspevok z EGF na koordinovaný balík personalizovaných služieb (vrátane výdavkov na implementáciu EGF) 1 259 610 EUR, čo predstavuje 50 % celkových nákladov. Výška prostriedkov, ktoré Komisia v rámci fondu navrhuje vyčleniť, vychádza z informácií poskytnutých Poľskom. 44. Článok 12 nariadenia Rady (EÚ, Euratom) č. 1311/2013, ktorým sa stanovuje viacročný finančný rámec na roky 2014 – 2020[15], umožňuje mobilizáciu prostriedkov Európskeho fondu na prispôsobenie sa globalizácii (EGF) s ročným stropom 150 miliónov EUR (v cenách z roku 2011) nad rámec príslušných okruhov finančného rámca. 45. Vzhľadom na maximálnu možnú výšku finančného príspevku z EGF a možnosti prerozdelenia rozpočtových prostriedkov Komisia navrhuje mobilizovať prostriedky EGF v celkovej výške požadovaného príspevku (1 259 610 EUR), čo predstavuje 50 % celkových nákladov na opatrenia. 46. Navrhované rozhodnutie mobilizovať fond EGF prijmú spoločne Európsky parlament a Rada, ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení.[16] 47. Komisia predkladá samostatne žiadosť o presun s cieľom zahrnúť do rozpočtu na rok 2014 osobitné viazané rozpočtové prostriedky, ako sa vyžaduje v bode 13 medziinštitucionálnej dohody z 2. decembra 2013. Zdroj platobných rozpočtových prostriedkov 48. Na úhradu sumy 1 259 610 EUR sa použijú rozpočtové prostriedky pridelené rozpočtovému riadku EGF v rozpočte na rok 2014. Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2013/006 PL/Fiat Auto Poland S.A., ktorú predložilo Poľsko) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[17], a najmä na jeho článok 12 ods. 3, so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006[18], a najmä na jeho článok 23 druhý pododsek, so zreteľom na Medziinštitucionálnu dohodu medzi Európskym parlamentom, Radou a Komisiou z 2. decembra 2013 o rozpočtovej disciplíne, spolupráci v rozpočtových otázkach a riadnom finančnom hospodárení[19], a najmä na jej bod 13, so zreteľom na návrh Európskej komisie[20], keďže: (1) Európsky fond na prispôsobenie sa globalizácii (ďalej len „EGF“) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní na trh práce. (2) Článkom 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020[21], sa umožňuje mobilizovať fond EGF do výšky ročného stropu 150 miliónov EUR. Poľsko predložilo 29. júla 2013 žiadosť o mobilizáciu EGF v súvislosti s prepúšťaním v spoločnosti Fiat Auto Poland S.A. a u jej 21 dodávateľov a nadväzujúcich výrobcov a k 16. júnu 2014 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje mobilizovať prostriedky vo výške 1 259 610 EUR. (3) EGF by sa preto mal mobilizovať s cieľom poskytnúť finančný príspevok na žiadosť, ktorú predložilo Poľsko, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2014 sa mobilizuje Európsky fond na prispôsobenie sa globalizácii (EGF) s cieľom poskytnúť sumu 1 259 610 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ L 347, 20.12.2013, s. 884. [2] Ú. v. EÚ L 406, 30.12.2006, s. 1. [3] Počet prepustených pracovníkov, ktorí sa prihlásili na úrade práce [4] V súlade s tretím odsekom článku 3 nariadenia (ES) č. 1927/2006. [5] http://www.acea.be/images/uploads/files/POCKET_GUIDE_13.pdf [6] http://www.acea.be/uploads/publications/POCKET_GUIDE_13.pdf [7] http://www.oica.net/wp-content/uploads/2013/03/cars-production-2012.pdf [8] http://www.oica.net/wp-content/uploads//cars-2012-2.pdf [9] http://www.eurofound.europa.eu/eiro/2010/05/articles/pl1005019i.htm [10] http://ec.europa.eu/enterprise/sectors/automotive/files/cars-21-final-report-2012_en.pdf. [11] V Poľsku bolo v roku 2012 vyrobených 539 671 automobilov a v roku 2013 sa ich vyrobilo 475 000 (–12,0 %), http://www.oica.net/wp-content/uploads//cars-2013.pdf. V krajinách EÚ-27 bolo v roku 2012 vyrobených 14 631 710 a v roku 2013 celkom 14 616 202 automobilov, t. j. o 0,1 % menej. [12] http://www.eurofound.europa.eu/emcc/erm/factsheets/23033/Fiat%20Auto%20Poland?template=searchfactsheets [13] http://www.eurofound.europa.eu/pubdocs/2013/80/en/1/EF1380EN.pdf. [14] V roku 2011 dosiahla miera nezamestnanosti úroveň 10,2 %, v roku 2012 to bolo 11,1 % a o rok neskôr 11,2 % podľa údajov z internetovej adresy: http://katowice.stat.gov.pl/en/publications/folder/slaskie-in-numbers-2014,1,4.html. [15] Ú. v. EÚ L 347, 20.12.2013, s. 884. [16] Ú. v. EÚ C 373, 20.12.2013, s. 1. [17] Ú. v. EÚ L 406, 30.12.2006, s. 1. [18] Ú. v. ES L 347, 20.12.2013, s. 855. [19] Ú. v. EÚ C 373, 20.12.2013, s. 1. [20] Ú. v. EÚ C [...], [...], s. [...]. [21] Ú. v. ES L 347, 20.12.2013, s. 884.